《登科》
宋代·陈元老

引领群仙上紫微，云间相逐步相随。桃花直透三层浪，桂子高攀第一枝。

阆苑更无前骤马，杏园都是后题诗。男儿显达当如此，满袖馨香天下知。

作者简介：陈元老，字大年，闽县（今福建福州）人。哲宗绍圣元年（一○九四）进士。历吏部员外郎，知漳州、泉州，终朝议大夫。事见《淳熙三山志》卷二七。今录诗三首。